
1. Vispārīgā informācija

Iepirkuma identifikācijas numurs – KNP 2024/31-K
Pasūtītājs un kontaktinformācija:
	Pasūtītāja nosaukums:
	Kuldīgas novada pašvaldība

	Adrese:
	Baznīcas iela 1, Kuldīga, Kuldīgas nov., LV-3301

	Reģistrācijas numurs:
	[bookmark: _Hlk516134422]90000035590

	Faksa numurs:
	63341422

	Jautājumos par iepirkumu
	tel. 63322469, e-pasts: iepirkumi@kuldigasnovads.lv

	Pasūtītāja profils 
	Valsts elektroniskās informācijas sistēma - piedāvājumu un pieteikumu saņemšanai (Elektronisko iepirkumu sistēma – https://www.eis.gov.lv/EKEIS/Supplier/Organizer/542), kurā Pasūtītājs ievieto arī informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju. 
Šī iepirkuma pasūtītāja profils: https://www.eis.gov.lv/EKEIS/Procurement/136123 


Iepirkumu organizē Kuldīgas novada domes Publisko iepirkumu komisija, kas izveidota ar šādiem Kuldīgas novada domes lēmumiem:
· 29.07.2021. lēmums “Par Kuldīgas novada Domes Publisko iepirkumu komisiju” /prot. Nr. 3 p. 116/; 
· 27.01.2022. lēmums “Par izmaiņām Kuldīgas novada domes Publisko iepirkumu komisijas sastāvā” /prot. Nr.1., p. 101/;
· 28.09.2023. lēmums “Par izmaiņām Kuldīgas novada domes Publisko iepirkumu komisijas sastāvā” /prot. Nr.12., p. 98/; 
· 23.12.2023. lēmums “Par izmaiņām Kuldīgas novada domes Iepirkumu komisijā” /prot. Nr. 16., p.91./; 
· 21.03.2024. lēmums “Par izmaiņām Kuldīgas novada domes Publisko iepirkumu komisijas sastāvā” /prot. Nr. 3., p. 1/ 
· 25.07.2024. lēmums “Par izmaiņām Kuldīgas novada domes Publisko iepirkumu komisijas sastāvā” /prot. Nr.10., p. 82/., (turpmāk – Komisija).
Iepirkuma procedūras dokumentu pieejamība
1.4.1. Atklātā konkursa “Par apgaismojuma kā pilna servisa pakalpojuma nodrošināšanu Kuldīgas vieglatlētikas manēžas un V. Plūdoņa vidusskolas telpās” (iepirkuma ID Nr. KNP 2024/31-K) nolikums, tā Iespējamie grozījumi, tehniskā specifikācija, kā arī iepirkuma komisijas sniegtās atbildes uz ieinteresēto Piegādātāju uzdotajiem jautājumiem elektroniskā formā pieejamas šī iepirkuma Pasūtītāja profilā, kā arī tos var saņemt un iepazīties Kuldīgas novada pašvaldībā - 1. stāvā, Baznīcas ielā 1, Kuldīgā, līdz 2025. gada 7. janvārim, plkst. 09:00. Apmeklētāju pieņemšanas darba laiks – darba dienās no 08:00 līdz 17:00, piektdienās no 08:00 līdz 16:00.
1.4.2. Tiek uzskatīts, ka visi ieinteresētie Piegādātāji papildus informāciju ir saņēmuši brīdī, kad tā publicēta šī iepirkuma Pasūtītāja profilā;
1.4.3. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā atklāta konkursa nolikuma saņēmējs, ja tas ir reģistrēts EIS kā Piegādātājs.[footnoteRef:1] [1:  Informāciju, par to, kā ieinteresētais piegādātājs var reģistrēties par Nolikuma saņēmēju, sk. https://www.eis.gov.lv/EIS/Publications/PublicationView.aspx?PublicationId=883.] 

1.4.4. Ja piegādātājs pieprasa izsniegt iepirkuma procedūras dokumentus drukātā veidā, pasūtītājs tos izsniedz 3 (triju) darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa
Konkursa vērtēšanas kritērijs – saimnieciski visizdevīgākais piedāvājums.
Informācijas aprite un tās pieprasīšanas kārtība
1.6.1. Informācijas apmaiņa starp Pasūtītāju/ Iepirkuma komisiju un Piegādātājiem vai Pretendentiem notiek rakstveidā - iesniedzot personīgi otras puses faktiskajā atrašanās vietā vai pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu.
1.6.2. Papildu informāciju ieinteresētais piegādātājs var pieprasīt latviešu valodā, nosūtot pieprasījumu pa pastu, faksu vai e-pastu, izmantojot drošu elektronisko parakstu vai pievienojot elektroniskajam pastam skenētu dokumentu, pieprasījumā ietverot arī iepirkuma procedūras nosaukumu un identifikācijas numuru. 
1.6.3. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja pircēja profilā Valsts elektroniskās informācijas sistēmā - www.eis.gov.lv             e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja. 
1.6.4. Papildu informācija par iepirkuma procedūras dokumentos iekļautajām prasībām uz piedāvājuma sagatavošanu un iesniegšanu vai pretendentu atlasi tiks sniegta piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais piegādātājs papildu informāciju būs pieprasījis laikus.
1.6.5. Papildu informācija tiks nosūtīta piegādātājam, kas uzdevis jautājumu, kā arī vienlaikus ievietota Pasūtītāja profilā Valsts elektroniskās informācijas sistēmā - www.eis.gov.lv         e-konkursu apakšsistēmā šī konkursa sadaļā, norādot arī uzdoto jautājumu.
Piedāvājuma iesniegšanas vieta, datums, laiks un kārtība
1.7.1. Piedāvājumi jāiesniedz Elektronisko iepirkumu sistēmas (EIS) e-konkursu apakšsistēmā, bet ne vēlāk kā līdz 2025. gada 7. janvārim plkst. 09:00
1.7.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām - Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
1.7.3. Katrs Pretendents drīkst iesniegt tikai vienu piedāvājumu ar vienu piedāvājuma variantu.
1.8. Piedāvājuma atvēršanas vieta, datums, laiks un kārtība
1.8.1. Piedāvājumu atvēršana sākas 2025. gada 7. janvārī, plkst. 13:00; Kuldīgas novada domes Mazajā zālē, 1. stāvā, Baznīcas ielā 1, Kuldīgā; 
1.8.2. Piedāvājumu atvēršana notiek, izmantojot tīmekļvietnē www.eis.gov.lv pieejamos rīkus piedāvājumu elektroniskai saņemšanai.
1.8.3. Piedāvājumu atvēršanas sanāksme ir atklāta un tajā var piedalīties visas ieinteresētās personas. Iesniegto piedāvājumu atvēršanas procesam Pretendents var sekot līdzi arī tiešsaistes režīmā EIS e-konkursu apakšsistēmā.
1.8.4. [bookmark: _Toc221807079]Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
1.8.5. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība”[footnoteRef:2] noteiktajā kārtībā.  [2:  Ministru kabineta 2017.gada 28.februāra noteikumi Nr.107, skatīt: https://likumi.lv/ta/id/289086-iepirkuma-proceduru-un-metu-konkursu-norises-kartiba ] 

1.9. Nolikuma grozījumi
1.9.1. Pasūtītājs var izdarīt grozījumus Konkursa dokumentos, Publisko iepirkumu likuma 35.panta 3. un 4.daļā paredzētajos gadījumos un kārtībā.
1.9.2. [bookmark: _Hlk525887767]Pasūtītājs informāciju par grozījumiem konkursa nolikumā publicē Valsts elektroniskās informācijas sistēmā - www.eis.gov.lv e-konkursu apakšsistēmā šī konkursa sadaļā, ne vēlāk kā nākamajā dienā pēc tam, kad paziņojums par grozījumiem iesniegts Iepirkumu uzraudzības birojam, publicēšanai.


2. VISPĀRĪGA Informācija par iepirkuma priekšmetu

2.1. Iepirkuma priekšmets un apjoms – Iepirkuma priekšmets ir LED apgaismojuma pilna servisa pakalpojums iekštelpās, kas iekļauj sevī: esošo gaismekļu demontāžu, utilizēšanu, jaunā apgaismojuma montāžas darbus (gaismekļi, elektroinstalācija, konsoles), apgaismojuma uzturēšanu un apsaimniekošanu, tā apkopi, garantijas remontu materiāliem un darbiem, konsultācijas par apgaismojumu un tā lietošanu, saskaņā ar tehnisko specifikāciju un līgumprojektu. Līguma darbība balstīta uz ESCO investīciju modeli, kas nozīmē, ka investīcijas enerģiju taupošās sistēmās nodrošina Pakalpojuma sniedzējs, kurš tās atgūst pakāpeniski visa līguma darbības laikā (saskaņā ar tehnisko specifikāciju un tehnisko piedāvājumu (Nolikuma pielikumā).
2.2. Iepirkuma priekšmets nav sadalīts daļās - Pamatojums iepirkuma līguma slēgšanas tiesību piešķiršanai, nedalot iepirkumu daļās ir viens pretendentu loks; viens pasūtītājs; viens  piegāžu un darbu veikšanas laiks objektā, vienlaicīgs projekta realizācijas un pakalpojuma veikšanas laiks; garantijas risku iestāšanas gadījumā pasūtītāja riska samazināšana sakarā ar vienu uzņēmēju, vienota apgaismojuma koncepcija un infrastruktūras veids, atvieglojot uzturēšanu, apkalpošanu u.tml.
2.3. Līguma izpildes vieta ir Viļa Plūdoņa Kuldīgas vidusskola, Piltenes iela 25, Kuldīga, LV-3301 un Kuldīgas vieglatlētikas manēža, Dzirnavu iela 13, Kuldīga, Kuldīgas novads, LV-3301.
2.4.  Kopējais Līguma izpildes laiks 60 mēneši, no t\a:
2.4.1.  Apgaismojuma nomaiņas laiks (tajā skaitā piegāde, demontāža, utilizācija, montāža) – 6 (seši) mēneši no iepirkuma līguma noslēgšanas dienas. 
2.4.2. Apgaismojuma garantijas pakalpojuma sniegšanas laiks 54 (piecdesmit četri) mēneši (tostarp bojātā apgaismojuma nomaiņa, utilizācija) no apgaismojuma uzstādīšanas brīža objektā un darbu pieņemšanas – nodošanas akta parakstīšanas. Pretendentam ir jāņem vērā, ka darbi veicami mācību iestādē, darbus varēs veikt pēc iepriekšēja saskaņota grafika un piekļuves zonām, kā arī iespējams darbus veikt pēc mācību procesa, brīvdienās, svētku dienās. Ar to saistītās izmaksas jāiekļauj piedāvājumā.
2.5. Galvenais CPV Kods: - 71340000-3 - Integrētie inženiertehniskie pakalpojumi un 
Papildus kodi: 31500000-1 - Apgaismes ierīces un elektriskās spuldzes; 45311200-2 - Elektroinstalācijas darbi
2.6. Līguma darbība balstīta uz ESCO investīciju modeli, kas nozīmē, ka investīcijas enerģiju taupošās sistēmās nodrošina Pakalpojuma sniedzējs (iepirkuma līgumā - Izpildītājs). Energopakalpojuma sniedzējs – fiziska vai juridiska persona, kas sniedz pakalpojumus vai citus energoefektivitātes uzlabošanas pasākumus galalietotāja iekārtās vai telpās (Direktīva 2012/27/ES).
2.7. Energoefektivitātes līgums – tāda līgumiska vienošanās starp energoefektivitātes palielināšanas pasākuma saņēmēju un sniedzēju, ko pārbauda un pārrauga visā līguma darbības laikā, ja ieguldījumus (darbu, piegādi vai pakalpojumu) minētajā pasākumā apmaksā attiecībā uz līgumā atrunātu energoefektivitātes palielinājuma līmeni vai citu energoefektivitātes kritēriju, piemēram, finanšu ietaupījumu, par kuru ir panākta vienošanās (Direktīva 2012/27/ES).
2.8. Iepirkumam piemērojami Zaļā publiskā iepirkuma, turpmāk – ZPI, noteikumi, kas noteikti Ministru kabineta 2017.gada 20.jūnija noteikumu Nr.353 „Prasības zaļajam publiskajam iepirkumam un tā piemērošanas kārtība”, turpmāk – Noteikumi Nr. 353, 1.pielikuma 6.sadaļā, t.sk., Izpildītājs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies jaunas vai renovētas apgaismojuma sistēmas uzstādīšanas laikā. Visas izlietotās lampas, apgaismes iekārtās un apgaismes vadības ierīces jāsašķiro un jānosūta reģenerēšanai saskaņā ar Ministru kabineta 2014.gada 8.jūlija noteikumiem Nr.388 "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība". 
2.9. Tehniskās specifikācijas aktualizācijas datums- 25.11.2024.




3. Pretendentu atlases nosacījumi un iesniedzamie dokumenti
(visas pretendentam izvirzītās kvalifikācijas prasības (tostarp iesniedzamie dokumenti) ir pieejamas EIS e-konkursu apakšsistēmā šī konkursa sadaļā)
	Atlases prasības, prasības tehniskajām un profesionālajām spējām:
	Iesniedzamie dokumenti (ja attiecināms):

	3.1. Pretendents ir piegādātājs, kurš ir iesniedzis piedāvājumu. Piegādātājs var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. 
Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 3.2. - 3.4.punkts, bet pārējos nolikuma punktos izvirzītās prasības piegādātāju apvienība var izpildīt kopumā, ņemot vērā tās dalībnieku pienākumus iespējamā līguma izpildē.
	Pieteikums dalībai atklātā konkursā
(pēc nolikuma 1.pielikuma formas).

Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu.
Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	3.2. Uz Pretendentu nav attiecināmi Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14. apakšpunktā noteiktie izslēgšanas gadījumi.
	Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā.
Ja komisija konstatē, ka kandidāts vai pretendents būtu izslēdzams no dalības iepirkuma procedūrā, pamatojoties uz šajā punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar likuma 42. pantā un/vai 43.pantā paredzētajiem risinājumiem un noteiktajai kārtību.

	3.3. Nav attiecināmi Starptautisko un Latvijas Republikas nacionālo sankciju 11.1 panta (Sankciju piemērošana publisko iepirkumu un publiskās un privātās partnerības jomā)[footnoteRef:3] pirmajā daļā noteiktie izslēgšanas gadījumi. [3:  https://likumi.lv/ta/id/280278-starptautisko-un-latvijas-republikas-nacionalo-sankciju-likums ] 



	Kopā ar piedāvājumu jāiesniedz kompetentas institūcijas izziņa 
(ja attiecināms, t.i., ja informācija nav pieejam publiski) par piegādātāja amatpersonām, kā arī apliecinājums, ka uz piedāvājuma iesniegšanas brīdi izziņā norādītā informācija joprojām ir aktuāla.

Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā Starptautisko un Latvijas Republikas nacionālo sankciju likuma (turpmāk – Sankciju likums)  11.¹ panta pirmajā daļā minēto apstākļu dēļ, Komisija rīkojas atbilstoši Sankciju likuma 11.¹ panta trešajā un/vai ceturtajā daļā noteiktajam.
Ja attiecībā uz pretendentu vai Sankciju likuma 11.1 panta pirmajā daļā minētajām personām ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras kavē līguma izpildi, tas ir izslēdzams no dalības līguma slēgšanas tiesību piešķiršanas procedūrā.

	3.4. Pretendents ir reģistrēts atbilstoši attiecīgās valsts normatīvo aktu prasībām
	a) Komisija pārliecinās par pretendenta reģistrācijas faktu publiski pieejamās datu bāzē/ēs. Pretendentam ir tiesības pievienot piedāvājumam dokumentu (apliecinātu kopiju), kas apliecina, ka pretendents un augstākminētās reģistrācijas faktu/us.
b) Ārvalstī reģistrētam pretendentam, kas nav reģistrēts LR Uzņēmumu reģistrā, jāpievieno attiecīgos faktus apliecinoši dokumenti (kopijas), ja attiecīgās valsts normatīvie tiesību akti paredz reģistrācijas dokumentu izsniegšanu un minētā informācija nav pieejama publiski.

	3.5. [bookmark: _Hlk156398165][bookmark: _Hlk35334214]Pretendentam iepriekšējo 3 (trīs) gadu laikā (2021., 2022., 2023., un 2024.gadā līdz piedāvājumu iesniegšanas termiņa beigām) ir pieredze vismaz 1 (viena) iepirkuma priekšmetam līdzvērtīga līguma izpildē, kura ietvaros veikta vismaz 300 (trīs simti) LED iekštelpu gaismekļu  piegāde, nomaiņat.sk., to demontāža, utilizācija, piegāde, montāža, servisa apkope un garantijas saistību izpilde.
	a) Jāpievieno informācija par iepriekšējo pieredzi (pēc nolikuma formas). Sarakstā jānorāda tie objekti, kas atbilst šim iepirkuma priekšmetam līdzvērtīgiem pakalpojumiem un kuros darbi ir pilnībā pabeigti.
b) Jāpievieno dokumentācija (akta par objekta/u nodošanu, līguma kopiju, darbu pieņemšanas-nodošanas akta kopiju vai atsauksmi/es u.tml.), no kuras var secināt par pretendenta pieredzes atbilstību Konkursa nolikuma prasībai/ām.
c) Citu valstu pretendenti var iesniegt alternatīvus dokumentus, ņemot vērā attiecīgās valsts normatīvo aktu prasības iepirkuma priekšmeta jomā.

	3.6. Pretendents līguma izpildē nodrošina sertificētu speciālistu elektroietaišu izbūves darbu vadīšanā (ar pielaidi vismaz līdz 1kV), kurš ir sertificēts atbilstoši Latvijas Republikas normatīvo aktu prasībām vai atbilstoši attiecīgās ārvalsts normatīvo aktu prasībām. (Sertificētajam speciālistam jāpiedalās iepirkuma procedūras rezultātā noslēdzamā līguma izpildē.
	a) Informācija par speciālistiem, kas līguma piešķiršanas gadījumā darbosies šī līguma izpildē - informācija iekļaujama nolikuma 2.pielikuma formā. (Formā obligāti jāizpilda dati par pieprasīto speciālistu, kas būs atbildīgs par attiecīgo darbu veikšanu. Pēc vēlēšanās sarakstu var papildināt, uzrādot arī citu iesaistīto personālu, kas nepieciešams projektā paredzēto darbu veikšanai. Pieprasītie speciālisti var būt arī viena un tā pati persona, ja tai ir attiecīga kvalifikācija
b) Komisija pārbauda piedāvājumā norādītā speciālista būvprakses sertifikātu un saistību ar pretendentu Būvniecības informācijas sistēmā (https://bis.gov.lv/).* Ja speciālists nav pretendenta vai tā norādītā apakšuzņēmēja darbinieks, tad piedāvājumā iekļauj minētā speciālista pašrocīgi vai ar drošu elektronisko parakstu parakstītu apliecinājumu par dalību līguma izpildē, ja iepirkuma procedūras rezultātā līguma slēgšanas tiesības tiks piešķirtas pretendentam.
c) Ja kāds no Pretendenta piedāvātajiem speciālistiem ir ārvalsts speciālists, Pretendentam jāiesniedz:
· ārvalstī izsniegtā licence, sertifikāts vai cits dokuments (kopija), kas apliecina attiecīgo pakalpojumu sniegšanas tiesības reģistrācijas valstī (ja šādu dokumentu nepieciešamību nosaka attiecīgās ārvalsts normatīvie tiesību akti un tas nav pieejams publiski);
· Pretendenta apliecinājums, ka piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar Pretendentu tiks noslēgts līgums, tas normatīvajos aktos noteiktajos gadījumos[footnoteRef:4] un kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā (kur attiecināms). [4:  Ministru kabineta 2021.gada 21.janvāra noteikumi Nr. 47 „Īslaicīgu profesionālo pakalpojumu sniegšanas kārtība Latvijas Republikā reglamentētā profesijā”;] 


	3.7. Pretendenta gada finanšu, neskaitot PVN, vidējā apgrozījuma minimālais apjoms komercdarbībā  iepriekšējo 3 (trīs) pārskata gados (vai īsākā laika periodā, ja pretendents savu darbību ir uzsācis vēlāk) ir bijis ne mazāks par EUR 100 000,00 (viens simts tūkstoši euro). 
	a) Pretendentam jāiesniedz sagatavota izziņa (apliecinājums) par pretendenta gada finanšu vidējo apgrozījumu.
b) Gadījumā, ja pretendenta iepriekšējie trīs pārskata gadi ir atšķirīgi no nolikumā minētajiem konkrētajiem gadiem, nepieciešamajam finanšu apgrozījumam jebkurā gadījumā ir jābūt norādītam par pretendenta trīs iepriekšējiem pārskata gadiem (piegādātājs, kas savu darbību uzsācis vēlāk un kuram līdz ar to nav veidojies apgrozījums iepriekšējos trīs pārskata gados, apgrozījumu norāda par savu darbības periodu).

	3.8. Pretendents ir iesniedzis finanšu piedāvājumu.
	Iesniedzams Elektronisko iepirkumu sistēmas e-konkursu apakšsistēmā: 
a) Kopējo finanšu piedāvājumu pretendents norāda euro (EUR) bez PVN (ja attiecināms), atbilstoši nolikuma 1.pielikumam
b) Finanšu piedāvājumā piedāvātajā cenā iekļaujamas visas ar nolikuma un tā pielikumu prasību izpildi saistītās izmaksas, nodokļi, kā arī visas ar to netieši saistītās izmaksas. 
c) Finanšu piedāvājumā jānorāda arī kritērija D izpildei nepieciešamā informācija.

	3.9. Pretendents ir iesniedzis tehnisko piedāvājumu
	a) Pretendents iesniedz aizpildītu Tehniskā piedāvājuma formu (Nolikuma 5.pielikums);
b) Pretendents iesniedz aizpildītu Tehniskās specifikācijas tabulas (Nolikuma 4.pielikums); 
c) Pretendents pievieno darba izpildes kalendāro grafiku (sastādīts mēnešos);
d) Pretendents norāda darbu garantijas laiku (norādīt mēnešos) Pretendenta pieteikumā (Nolikuma 1.pielikums).


3.10. Vispārīgi nosacījumi:
3.10.1. Jāpievieno informācija par pretendenta piesaistītajiem apakšuzņēmējiem 
(ja tādi tiek piesaistīti un kuru veicamo pakalpojumu vērtība ir EUR 10 000,00 (desmit tūkstoši euro) no kopējās iepirkuma līguma vērtības vai lielāka) un šādu apakšuzņēmēju apakšuzņēmējiem, kā arī apakšuzņēmējiem nododamo būvdarbu vai pakalpojumu saraksts atbilstoši.
3.10.2. Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. 
3.10.3. Piegādātājs, lai apliecinātu profesionālo pieredzi vai pasūtītāja prasībām atbilstošas tehniskās spējas, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas:
3.10.3.1. Pretendents pierāda Komisijai, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē (piemēram, Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā  norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi).
3.10.3.2. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura
3.10.4. Ja par Konkursa uzvarētāju tiek atzīta personu apvienība, tās pienākums ir līdz līguma parakstīšanai, bet ne vēlāk kā 10 (desmit) darba dienu laikā pēc Publisko iepirkumu likuma 60. panta septītajā daļā noteiktā nogaidīšanas termiņa beigām (vai pēc lēmuma par līguma slēgšanas tiesību spēkā stāšanās dienas), izveidot pilnsabiedrību (reģistrējot to normatīvajos aktos noteiktajā kārtībā Latvijas Republikas Komercreģistrā (Uzņēmumu reģistrā) vai ekvivalentā iestādē ārvalstīs) vai slēgt sabiedrības līgumu, vienojoties par apvienības dalībnieku atbildības sadalījumu.
Ja piedāvājumu iesniedz piegādātāju apvienība, kura paredzējusi būt galvenais būvdarbu veicējs (ģenerāluzņēmējs), tad piegādātāju apvienība nevar izvēlēties iespēju slēgt sabiedrības līgumu (ņemot vērā, ka Latvijas Republikas Būvkomersantu reģistrā ir iespējams reģistrēt tikai attiecīgi reģistrētu pilnsabiedrību vai komandītsabiedrību (nevis personu apvienību, kas noslēgusi sabiedrības līgumu)). Savukārt gadījumā, ja visi piegādātāju apvienības dalībnieki ir reģistrēti Būvkomersantu reģistrā, tad ir pieļaujams, ka piegādātāju apvienības biedru starpā tiek slēgts sabiedrības līgums, attiecīgi vienojoties par atbildības sadalījumu un to, kurš no biedriem būs galvenais būvdarbu veicējs. Pirmajā gadījumā būvdarbu līgums tiek slēgts ar personālsabiedrību, kas vienlaikus būs galvenais būvdarbu veicējs, otrajā - līgums tiek slēgts ar visiem piegādātāju apvienības dalībniekiem, no kuriem viens būs galvenais būvdarbu veicējs.[footnoteRef:5] [5:  „Biežāk konstatētās neatbilstības iepirkuma procedūru dokumentācijā un norisē” 40.punktu: https://www.iub.gov.lv/sites/iub/files/content/Skaidrojumi/biezak_konstat_kludas-2020_okt.pdf] 

3.10.5. Atbilstoši Publisko iepirkumu likuma 63.panta ceturtās daļas regulējumam, publiska pakalpojuma līguma gadījumā, ja pakalpojumi tiek sniegti pasūtītāja objektā, un publiska būvdarbu līguma gadījumā pasūtītājs, pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pieprasīs uzvarējušam pretendentam iesniegt būvdarbos vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā būs jānorāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā būs jā norāda arī apakšuzņēmēju apakšuzņēmējus. Saskaņā ar līguma projektu, līguma izpildes laikā pretendentam būs jāpaziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.
Saskaņā ar Publisko iepirkumu likuma 63.panta trešo daļu apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Minētā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.

4. Piedāvājuma noformēšana
4.1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
4.1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
4.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
4.1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
4.2. Sagatavojot piedāvājumu, Pretendents ievēro, ka:
4.2.1. Pieteikuma veidlapa un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;
4.2.2. finanšu piedāvājuma forma (nolikuma 2.pielikums) jāaizpilda pilnībā, visas summas norādot euro, pozīcijas kopsummu noapaļojot ar 2 (divām) decimālzīmēm aiz komata; 
4.2.3. Iesniedzot piedāvājumu, Pretendents ar drošu elektronisko parakstu un laika zīmogu vai Elektronisko iepirkumu sistēmas piedāvāto elektronisko parakstu paraksta vismaz Pieteikumu dalībai atklātā konkursā. Dokumentus paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko pievieno pretendenta atlases dokumentiem;
4.2.4. Citus dokumentus Pretendents pēc saviem ieskatiem ir tiesīgs iesniegt gan elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.
4.3. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
4.4. Eiropas vienotais iepirkuma procedūras dokuments
4.4.1. Pretendentam saskaņā ar PIL 49. pantu ir tiesības iesniegt Eiropas vienoto iepirkuma procedūras dokumentu (ESPD) (Eiropas Komisijas 2016. gada 5.janvāra ieviešanas regula Nr. 2016/7.
4.4.2. Pretendents var iesniegt aizpildītu Regulas Nr. 2016/7 otrajā pielikumā iekļauto formu kā sākotnējo pierādījumu atbilstībai paziņojumā par līgumu un iepirkuma procedūras dokumentos noteiktajām pretendentu atlases prasībām (Nolikuma 4.punkts). Ja Pretendents ir izvēlējies iesniegt ESPD, lai apliecinātu, ka tas atbilst Nolikumā noteiktajām atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000,00 euro. Piegādātāju apvienība iesniedz atsevišķu ESPD par katru tās dalībnieku. 
4.4.3. Sagatavojot ESPD veidlapu izmanto EIS tīmekļa vietnē izveidoto rīku http://espd.eis.gov.lv/ . 
4.4.4. Ja Pretendents izvēlas iesniegt ESPD kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām un pārbaudāmām ziņām, tas aizpilda standarta veidlapas:
4.4.4.1. II daļu – Informāciju par ekonomikas dalībnieku A, B, C daļas; 
4.4.4.2. III daļu – Izslēgšanas iemesli A, B, C, D sadaļā pretendentam jānorāda informācija par izslēgšanas noteikumiem saskaņā ar Starptautisko un Latvijas Republikas nacionālo sankciju likuma 11¹.panta pirmo un otro daļu un PIL 42. panta noteikumiem;
4.4.4.3. IV daļu – atlases kritēriji A, B, C;
4.4.4.4. VI daļu – Noslēguma apliecinājumi.
4.4.5. Pretendents, kurš piedāvājumā ir iekļāvis ESPD, pēc Komisijas uzaicinājuma iesniedz iepirkuma procedūras Nolikuma 4.punktā minētos piedāvājumā iekļaujamos dokumentus, kuri tiek pieprasīti gadījumā, ja Pretendentam būtu piešķiramas līguma slēgšanas tiesības.
4.5. Ja Pasūtītājs pieņēmis lēmumu par iespējamu līguma slēgšanas tiesību piešķiršanu Pretendentam, kurš kā sākotnējo pierādījumu atbilstībai iepirkuma procedūras dokumentos noteiktajām Pretendentu atlases prasībām izvēlējies Eiropas vienoto iepirkuma procedūras dokumentu, 5 (piecu) kalendāro dienu laikā pēc Pasūtītāja informatīvās vēstules par iespējamo līguma slēgšanas tiesību piešķiršanu nosūtīšanas dienas Pasūtītājam jāiesniedz nolikuma 3.nodaļas punktos minētie kvalifikāciju apliecinošie pamatdokumenti
4.6. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. 
Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
4.7. Piedāvājums jāsagatavo valsts valodā. Ja kāds no Pretendenta iesniegtajiem dokumentiem nav valsts valodā, tiem jāpievieno normatīvajos aktos noteiktā kārtībā apliecināts tulkojums (ja attiecināms, piemērojot Latvijas Republikā Ministru kabineta 2000.gada 22.augusta noteikumus Nr.291 “Kārtība, kādā apliecināmi dokumentu tulkojumi valsts valodā”).
4.8. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, pievienotās datnes nedrīkst būt bojātas, neatbilstoši modificētas vai kļūdaini šifrētas. Ja piedāvājums saturēs kādu no šajā punktā minētajiem riskiem, tas netiks izskatīts.
4.9. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.

5. PIEDĀVĀJUMU VĒRTĒŠANA
5.1. Piedāvājumi tiek izvērtēti Konkursa komisijas slēgtās sēdēs.
5.2. Komisija atlasa pretendentus saskaņā ar Nolikumā izvirzītajām kvalifikācijas prasībām, pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar piedāvājumu izvēles kritēriju – saimnieciski visizdevīgāko piedāvājumu, kas tiek noteikts saskaņā ar turpmāk noteiktajiem vērtēšanas kritērijiem un kārtību. Maksimāli iegūstamais punktu skaits ir 100 punkti:
	Vērtēšanas kritērijs
	Kritērija punktu piešķiršanas kārtība
	Maksimālais punktu skaits

	A

Piedāvātā kopējā līgumcena (EUR bez PVN)
	Pretendents, kurš piedāvājis zemāko kopējo līgumcenu (EUR bez PVN), saņem maksimālo punktu skaitu – 30 punktus.
Pārējiem Pretendentiem punktu skaits tiek aprēķināts saskaņā ar šādu formulu:
A = Azem / Apied x 30
(Azem – viszemākā piedāvātā kopējā līgumcena; Apied – vērtējamā piedāvājuma kopējā līgumcena; 30  – maksimāli iespējamais punktu skaits)
Punktu skaits tiek matemātiski noapaļots ar divām decimālzīmēm aiz komata.
	30

	B

gaismekļu efektivitāte (lm/W)
	Pretendents, kurš piedāvājis vislielāko vidējo svērto gaismekļu efektivitāti, saņem maksimālo punktu skaitu – 30 punktus.
B = Bpied / BL x 30
(Bpied – vērtējamā piedāvājuma vidējā svērtā gaismekļu efektivitāte; BL – vislielākā piedāvātā vidējā svērtā gaismekļu efektivitāte; 30  – maksimāli iespējamais punktu skaits)
Punktu skaits tiek matemātiski noapaļots ar divām decimālzīmēm aiz komata.
	30

	C

gaismekļu kopējā uzstādītā jauda (W)
	Pretendents, kurš piedāvājis viszemāko gaismekļu kopējo uzstādīto jaudu (W), saņem maksimālo punktu skaitu – 30 punktus.
Pārējiem Pretendentiem punktu skaits tiek aprēķināts saskaņā ar šādu formulu:
C = Czem / Cpied x 30
(Czem – viszemākā piedāvātā gaismekļu kopējā uzstādītā jauda; Cpied – vērtējamā piedāvājuma gaismekļu kopējā uzstādītā jauda; 30  – maksimāli iespējamais punktu skaits)
Punktu skaits tiek matemātiski noapaļots ar divām decimālzīmēm aiz komata.
	30

	D

Pakalpojumā neietilpstošu darbu vienas stundas izmaksas (EUR bez PVN)
	Tiek vērtētas Pretendenta piedāvātās Pakalpojumā neietilpstošu darbu vienas stundas izmaksas (EUR bez PVN) pēc šādas punktu piešķiršanas kārtības:
	euro/h
	Punkti

	>75,00
	0

	70,00-74,99
	2

	65,00-69,99
	4

	60,00-64,99
	6

	50,00- 59,99
	8

	< 50,00
	10



	10

	P
Kopā
	P=A+B+C+D
	100


5.3. Komisija sastāda savas saimnieciski izdevīgākā piedāvājuma vērtēšanas tabulu katra pretendenta piedāvājuma novērtēšanai, atbilstoši augstāk norādītajiem kritērijiem.
5.4. Ja pirms tam, kad iepirkuma komisija pieņems lēmumu par iepirkuma līguma slēgšanas tiesību piešķiršanu pretendentam, konstatēs, ka vismaz divu pretendentu piedāvājumu novērtējums ir vienāds, komisija izvēlas piedāvājumu, vērtējot šādus rādītājus šādā secībā (līdz tiek noteikts uzvarētājs):
kurš būs ieguvis lielāko punktu skaitu kritērijā “Kopējā uzstādītā LED gaismekļu jauda, t.sk., zudumi kW”;
veicot atklātu izlozi, ja pēc 5.5.1.-5.5.2. punktu noteiktajiem izvēles kritērijiem vismaz divu piedāvājumu novērtējums ir vienāds, tiek veikta atklāta izloze par iepirkuma līguma slēgšanas tiesību piešķiršanu, ievērojot šādu izlozes kārtību:
uz izlozi tiek aicināti Pretendenti, kuri ieguvuši vienādu novērtējumu, 
ja Pretendents neierodas uz izlozi, tā norit bez Pretendenta klātbūtnes,
izlozi uzsāk tas Pretendents (vai viņa vietā – iepirkuma komisija, ja Pretendents nav ieradies), kurš piedāvājumu iesniedzis pirmais,
atklātā izlozē piedalās Komisijas locekļi un var piedalīties visi interesenti,
iepirkuma līguma slēgšanas tiesības piešķir Pretendentam, kurš izlozējis aizvērtu aploksni, kurā iekļauta norāde par līguma slēgšanas tiesību piešķiršanu,
izlozes gaitu protokolē.
5.5. Komisijai ir tiesības pieprasīt gaismekļu un spuldžu paraugus no Līguma slēgšanas tiesību ieguvušā Pretendenta. Pretendentam paraugi jāiesniedz 10 darba dienu laikā no dienas kad saņemta informācija par gaismekļu paraugu iesniegšanu. Komisijai ir tiesības pieprasītos gaismekļu un spuldžu paraugus nosūtīt pārbaudēm akreditētā laboratorijā, lai pārliecinātos par kritiski svarīgo tehnisko parametru atbilstību konkursa Tehniskai specifikācijai.  Komisija var lemt par pretendenta piedāvājuma noraidīšanu kā neatbilstošu Nolikuma tehniskajām prasībām, ja izpildās kaut viens no sekojošiem nosacījumiem:
a) testa rezultāti gaismekļa kopējā (sistēmas) jauda (W) atšķiras no Pretendenta iesniegtajiem datiem +/-5%;
b) testa rezultāti gaismas krāsai (K) atšķiras no Pretendenta iesniegtajiem datiem +/-10%;
c) testa rezultāti kopējai Sistēmas faktiskai gaismas plūsmai, ieskaitot zudumus optikā, (Lm) atšķiras no Pretendenta iesniegtajiem datiem +/-5%. 
5.6. Iepirkuma komisija neizskata un, pieņemot motivētu lēmumu, Pretendentu izslēdz no turpmākās dalības atklātā konkursā, ja:
a) piedāvājums neatbilst vienai vai vairākām atklāta konkursa nolikumā noteiktajai prasībai, vai
b) Pretendents ir iesniedzis nepatiesu informāciju vai vispār nav iesniedzis pieprasīto informāciju, vai
c) tiek konstatēts, ka piedāvājumā uzrādītās izmaksas ir nepamatoti lētas;
d) piedāvājumu izvērtēšanas laikā Pretendents savu piedāvājumu groza vai atsauc.

6. KONKURSA KOMISIJAS TIESĪBAS UN PIENĀKUMI
6.1. Komisijas tiesības:
6.1.1. pieprasīt papildu informāciju no Pretendentiem, kas piedalās konkursā;
6.1.2. pieprasīt Projekta autora atzinumu un/vai Pretendenta skaidrojumu un/vai paraugus par pretendenta piedāvātajiem ekvivalentajiem standartiem, materiāliem un aprīkojumu;
6.1.3. lemt par konkursa izbeigšanu vai pārtraukšanu;
6.1.4. lemt par konkursa termiņa pagarināšanu;
6.1.5. noraidīt piedāvājumus, ja tie neatbilst konkursa nolikumā vai normatīvajos aktos izvirzītajām prasībām;
6.1.6. noraidīt piedāvājumus, ja tiek konstatēts, ka piedāvājumā uzrādītās izmaksas ir nepamatoti lētas;
6.1.7. noraidīt piedāvājumus, ja tiek konstatēts, ka Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju; 
6.1.8. pārtraukt konkursu bez rezultātiem, ja iepirkumā paredzēto mērķu sasniegšanai netiek piešķirts finansējums vai piešķirtais finansējums ir nepietiekams.
6.2. Komisijas pienākumi:
6.2.1. Izvērtēt piedāvājumus atbilstoši normatīvajos aktos un Nolikumā noteiktajai kārtībai;
6.2.2. Pārbaudīt Pretendentu, kuram būtu piešķiramas līguma slēgšanas tiesības, atbilstoši noteiktajām prasībām un kritērijiem, saskaņā ar PIL 42. pantu, izmantojot Ministru kabineta noteikto informācijas sistēmu, Ministru kabineta noteiktajā kārtībā.
6.2.3. Attiecībā uz ārvalstīs reģistrētu vai pastāvīgi dzīvojošu pretendentu, Komisija pieprasīs PIL 42.panta piektās daļas 2. punktā noteikto dokumentāciju un rīkosies atbilstoši tiesību normā noteiktajai kārtībai.
6.2.4. rakstiski informēt konkursa Pretendentus par iesniegto materiālu vērtēšanas gaitā konstatētām aritmētiskām kļūdām;
6.2.5. trīs darba dienu laikā pēc lēmuma pieņemšanas rakstiski informēt visus konkursa Pretendentus par konkursa rezultātiem;
6.2.6. nosūtīt informatīvu paziņojumu par pieņemto lēmumu Iepirkumu uzraudzības  birojam. 
6.2.7. piedāvājuma sagatavošanas laikā rakstiski sniegt papildus informāciju Pretendentam, kurš pieprasījumu ir iesniedzis Nolikuma 1.6. punkta apakšpunktos noteiktajā kārtībā un publicēt šo informāciju arī Pasūtītāja profilā Nolikumā noteiktajā termiņā.

7. PRETENDENTA TIESĪBAS UN PIENĀKUMI
7.1. Pretendenta pienākumi:
7.1.1. Rūpīgi iepazīties ar Konkursa dokumentos noteiktajām prasībām;
7.1.2. Jautājumus un papildus informācijas pieprasījumus par Konkursa dokumentiem iesniegt pasūtītājam rakstveidā laikus, t.i. tā, lai iepirkuma komisija varētu sniegt atbildi ne vēlāk kā 6 (sešas) dienas pirms piedāvājumu iesniegšanas termiņa beigām;
7.1.3. Līdz piedāvājuma iesniegšanai regulāri pārbaudīt informāciju, kas tiek ievietota pasūtītāja profilā EIS pie attiecīgā iepirkuma paziņojuma un ņemt to vērā, sagatavojot konkursa piedāvājumu.
7.1.4. iesniedzot piedāvājumu, ievērot visas Publisko iepirkumu likumā un Nolikumā izvirzītās prasības;
7.1.5. 3 (trīs) kalendāro dienu laikā (vai komisijas atsevišķā vēstulē norādīto dienu laikā), termiņu skaitot no Pasūtītāja rakstiska pieprasījuma saņemšanas brīža, rakstiski sniegt atbildi uz Komisijas iesniegtajiem jautājumiem par Pretendenta iesniegto piedāvājumu.
7.2. Pretendenta tiesības:
7.2.1. piedāvājuma sagatavošanas laikā Pretendentam ir tiesības rakstveidā vērsties pie Pasūtītāja neskaidro jautājumu precizēšanai. Pieprasījums jāiesniedz savlaicīgi un kārtībā kāda noteikta Nolikumā un normatīvajos aktos;
7.2.2. līdz konkursa piedāvājumu iesniegšanas termiņa beigām Pretendents ir tiesīgs atsaukt vai mainīt savu piedāvājumu. Atsaukumam ir neatgriezenisks bezierunu raksturs, un tas izbeidz Pretendenta turpmāko līdzdalību konkursā. Piedāvājums atsaucams vai maināms, pamatojoties uz rakstveida iesniegumu.
7.2.3. Citas tiesības, saskaņā ar Konkursa dokumentācijas un normatīvo aktu prasībām.

8. LĪGUMA PARAKSTĪŠANA
8.1. Starp atklāta konkursa uzvarētāju un Pasūtītāju tiks noslēgts Iepirkuma līgums atbilstoši konkursa priekšmetam, Pretendenta piedāvājumam un šiem darbiem paredzētajam finansējumam, uz tādiem noteikumiem, kādi noteikti pievienotajā līguma projektā.
8.2. [bookmark: _Toc175037040]Līgums ar konkursa uzvarētāju tiks slēgts ne agrāk kā nākamajā darba dienā pēc nogaidīšanas termiņa beigām, ja Iepirkumu uzraudzības birojā Publisko iepirkumu likuma 68.pantā noteiktajā kārtībā nav iesniegts iesniegums par iepirkuma procedūras pārkāpumiem. 

9. PIELIKUMI *
Pielikums Nr.1 – Pieteikuma forma, t.sk., finanšu piedāvājums; *
Pielikums Nr.2 – Informācija par apakšuzņēmējiem; *
Pielikums Nr.3 – Pieredzes info*
Pielikums Nr.4 – Tehniskās specifikācijas (t.sk., 4_1 un 4_2 telpu plāni); *
Pielikums Nr.5 – Tehniskā piedāvājuma forma;* 
Pielikums Nr.6 – Līguma projekts.*



* Šie pielikumi pieejami lejupielādei šī iepirkuma Pasūtītāja profilā Formām ir noformējuma ieteikuma raksturs.


